I Valdres ble selskapet vanligvis kalt «Det Skandinaviske». Retten dette selskapet hadde til å hogge ut skifer ble ved nedleggelsen overdratt til konkurrenten A/S Valdres Skiferbrud. Det skandinaviske skiferkompani var det eneste som tok i bruk en ny motor, kalt lokomobil, som trekk-kraft i stedet for en bensinmotor som var langt mer vanlig på denne tiden. Lokomobilen var en dampmaskin som ble fyrt opp med ved.